પરંતુ જો આટલી બધી વિભિન્ન સીમા અને માથાફરેલ પાડોશી દેશો હોય અને સુરક્ષામાં જરા પણ બેદરકારી હોય ત્યારે આનું ઘાતક પરિણામ ભોગવવા તૈયાર રહેવું પડે છે. આ માટે ભારતની ત્રણ પાંખ – આર્મી, એરફોર્સ અને નેવી સતત કાર્યરત રહી કસોટીમાં પાર ઉતરતી હોય છે. આપણું સૈન્ય એટલે જ કદાચ ઘણી બધી રીતે અદ્રિતીય મનાતું આવ્યું છે. જયારે જયારે આવી અનોખી શક્તિનો સરવાળો થાય ત્યારે જ ભારતીય ડિફેન્સ વિશ્વનાં પાવરફૂલ મહાસત્તામાં સમાવેશ પામી શકે. સંખ્યાત્મક રીતે આઝાદી પહેલાં માત્ર 2,000 નૌસૈનિકોનું બળ ધરાવતી આપણી નેવી અત્યારે 80,000ની થઈ ગઈ છે; જે ભલભલા દુશ્મનોનાં દાંત ખાટા કરી દેવા સમર્થ બની ગઈ છે.